section_heading: Stanovništvo
paragraph_text: Prastanovnici Wyominga su Arapaho Indijanci, od kojih danas ovdje žive Northern Arapaho s Wind River Šošonima na rezervatu Wind River. Druga plemena dolazila su ovamo na lovišta kao što su to činili Šajeni, koji su dugo bili saveznici i prijatelji Arapaha, te Sioux Indijanci. Bannocki iz Idaha također su prodirali u susjedne krajeve Wyominga. Ratoborni Pawnee, nekadašnji kanibali, dolazili su ovamo zbog lova ili rata. Indijanci Vrane jedno su vrijeme bili nastanjeni u dolinama Powder, Wind i Big Horn, a također i Sjeverni Šošoni u zapadne predjele. Kiowa su isto jedno vrijeme nastanjivali područje planina Black Hills.